Uključili se u Tjedan kretanja

Učenici 5.a razreda sa svojom su razrednicom osmislili projekt "Od bicikla do bicikla" i na taj način se uključili u Tjedan kretanja.

Krenuvši od škole, oboružani planovima grada, prošetali su do Zrinskog trga i Trga bana Josipa Jelačića, zatim Nemčićevom do Trga mladosti te obišli spomenike biciklima prisjetivši se kada su postavljeni, čije replike predstavljaju i iz kojeg su razdoblja. Zapitali su se kako je bilo na njima se voziti i usporedili ih sa svojim biciklima.

Na ovaj su način učenici izašli iz učionice, povezali sadržaje sata razrednog odjela s geografijom, dali svoj doprinos Tjednu kretanja, proširili znanja o svom gradu, podsjetili se na kulturu ponašanja i kretanja gradom te osvijestili potrebu što češćeg hodanja i vožnje biciklom kako bi očuvali svoje i zdravlje svoga grada. Uza sve to i ugodno su se družili.

Dakle, razredni projekt se nastavlja....